РЕШЕНИЕ НА КОМИСИЯТА
от 21 януари 2008 година
относно финансова помощ на Общността за предложената от Португалия програма за 2008 г. за укрепване на инспекционните инфраструктури за фитосанитарни проверки на растения и растителни продукти, идващи от трети страни
(нотифицирано под номер C(2008) 43)
(само текстът на португалски език е автентичен)
(2008/66/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 13в, параграф 5, шеста алинея от нея,
като има предвид, че:
(1)
Директива 2000/29/ЕО предвижда да бъде отпусната финансова помощ от Общността за държавите-членки с цел укрепване на инспекционните инфраструктури за фитосанитарни проверки на растения и растителни продукти, идващи от трети страни.
(2)
С писмо от 21 май 2007 г. (ref. DGPC 070521 000604) Португалия представи програма за укрепване през 2008 г. на своите инспекционни инфраструктури за проверки на растения и растителни продукти, идващи от трети страни (2). Тя поиска отпускането за 2008 г. на финансова помощ от Общността за тази програма, в съответствие с Регламент (ЕО) № 998/2002 на Комисията от 11 юни 2002 г. за установяване на подробни правила за прилагане на разпоредбите относно разпределението на финансовата помощ на Общността между държавите-членки с цел укрепване на инспекционните инфраструктури за фитосанитарни проверки на растения и растителни продукти, идващи от трети страни. (3)
(3)
Техническата информация, предоставена от Португалия, позволи на Комисията да анализира точно и обстойно ситуацията. Комисията подготви списък на програмите за укрепване на инспекционните пунктове, подлежащи на финансиране, в която се уточнява сумата на предложеното финансово участие на Общността за всяка програма. Тази информация беше разгледана и от Постоянния фитосанитарен комитет.
(4)
След оценка на програмата Комисията заключи, че условията и критериите, посочени в Директива 2000/29/ЕО и Регламент (ЕО) № 998/2002 за отпускане на финансова помощ от Общността, са спазени.
(5)
Следователно е уместно да се отпусне финансова помощ за покриване на разходите по програмата за 2008 г., представена от Португалия.
(6)
Мерките, предвидени в настоящото решение са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
С настоящото се одобрява отпускането на финансова помощ от Общността за покриване на разходите по програмата на Португалия за укрепване на инспекционните пунктове през 2008 г.
Член 2
Максималната сума на финансовата помощ на Общността, предвидена в член 1, е 25 960 EUR и се разпределя, както е посочено в приложението.
Член 3
Финансовата помощ на Общността за програмата, както е посочено в приложението, ще се отпуска само когато:
а)
заинтересованата държава-членка представи на Комисията необходимите документи, доказващи закупуването и/или усъвършенстването на оборудването и/или съоръженията, посочени в програмата; и
б)
заинтересованата държавата-членка подаде искане за изплащане на финансова помощ от Общността в съответствие с правилата, посочени в член 3 от Регламент (ЕО) № 998/2002.
Член 4
Адресат на настоящото решение е Португалската република.
Съставено в Брюксел на 21 януари 2008 година.